PolyAgent/wiki_georgian_en_parallel_20231101 huggingface dataset:
გორბატოვული წითელი ჯიში

გორბატოვული წითელი ჯიში
მსხვილი რქოსანი საქონლის გორბატოვული წითელი ჯიში — სახორცე-მერძეული მიმართულების ჯიში. გამოყვანილია XIX საუკუნის ბოლოს–XX საუკუნის დასაწყისში ნიჟნი-ნოვგოროდის გუბერნიის გორბატოვის მაზრის ბოგოროდსკის თემში (ამჟამად ნიჟნი-ნოვგოროდის ოლქის ბოგოროდსკის რაიონი). მიიღეს ადგილობრივი ძველრუსული ჯიშის ტიროლურთან შეჯვარებით და შემდეგ ხანგრძლივი „თავისშივე“ გამრავლებით. გავრცელებული იყო მდინარე ოკის დინების შუა წელის მიმდებარე რაიონებში.
ჯიში დამტკიცებულია 1926 წელს. ცხოველი ძირითადად მაგარი კონსტიტუციისაა. ფერად შინდისფერ-წითელია. კუროს მასაა 730–830 კგ, უდიდესი 900 კგ-მდე, ფურისა 400–450 კგ, უდიდესი 600 კგ-მდე. სიმაღლე მინდაოში 127–130 სმ და 118–120 სმ შესაბამისად. ფურის პროდუქტიულობა 2500–3000 კგ რძეა წელიწადში, კარგ მეურნეობაში — 3500–4000 კგ. ხბოს ცოცხალი მასა დაბადებისას — 24–28 კგ. რეკორდული მონაწველია 8007 კგ რძე 4,2–4,3% ცხიმიანობით. სამამულე ჯიშებს შორის ერთ-ერთი საუკეთესოა ცხიმიანობის მხრივ (4,0–4,2%). საქონელი კარგად სუქდება. ნაკლავის გამოსავალია 61–62%. იძლევა მძიმეწონიან ტყავს (ცოცხალი მასის 8–9%), რომელსაც იყენებენ ტყავის წარმოებაში. გამძლეა ძროხის ლეიკემიის ვირუსის (Bovine leukemia virus) მიმართ. ყოფილ სსრკ-ში მოშენებული იყო გორკის, ვლადიმირის, ივანოვის ოლქებში და ჩუვაშეთის ასსრ-ში.
ლიტერატურა
Капацинский В., Красный горбатовский скот, [Г.], 1953; Скотоводство. Крупный рогатый скот, т. 1, М., 1961.
სქოლიო
მსხვილი რქოსანი საქონლის ჯიშები
კიბოჭამია სელაპი

კიბოჭამია სელაპი — ძუძუმწოვარი ცხოველი ნამდვილი სელაპების ოჯახისა. მისი სხეულის სიგრძეა 2,2–2,6 მეტრი, მასა 300 კილოგრამამდე, დედალი მამალს მცირედ აღემატება. სხეული და დინგი ზომიერად წაგრძელებულია. ზედა და ქვედა ყბის მრავალწვერიანი კბილები მჭიდროდაა მიჯრილი ერთმანეთზე, რაც წარმოქმნის ე. წ. „ცხაურას“, რომელიც საკვების გაფილტვრის საშუალებას იძლევა. ყოველწლიური ბეწვის ცვენის შემდეგ (იანვარ-მარტში) მოზარდი კიბოჭამიების ბეწვი ზურგზე რუხ-ყავისფერია, გვერდებზე, მხრებსა და ფარფლებზე ლაქებითა და რგოლებით, მუცელზე — ღია რუხი; ზაფხულისთვის ბეწვი ფერს იცვლის და კრემისფერ-თეთრი ხდება. ასაკთან ერთად ბეწვი ფერმკრთალდება, მუცელსა და ზურგს შორის კონტრასტი ქრება. ცირკუმპოლარულადაა გავრცელებული ანტარქტიკის წყლებში; მიჰყვება პაკის ყინულის საზღვარს და მიგრირებს მის სეზონურ ცვლილებასთან ერთად. ჩვეულებრივ, იკვებება ღამე, უმთავრესად კრილით, იშვიათად თევზითა და ფსკერის კიბოსნაირებით, რომელთა მოსაპოვებლადაც შეუძლია 400 მეტრზე მეტ სიღრმეზე ჩაყვინთვა და წყალქვეშ 11 წუთამდე გაჩერება. ხმელეთზე სწრაფად გადაადგილდება (25 კმ/სთ სიჩქარემდე), შეუძლია წყლიდან მაღალ ხორგებზე ან კლდეებზე ახტომა. ყინულზე (იშვიათად სანაპიროზე) გროვდებიან 3 ათასზე მეტი სულისაგან შემდგარ ჯგუფებად. კიბოჭამია სელაპის ბუნებრივი მტერია ზღვის ლეოპარდი და ცელნამგალა ვეშაპი. სარეწაო მნიშვნელობა არ გააჩნია. მსოფლიოში ყველაზე მრავალრიცხოვანი სელაპის სახეობაა.
ლიტერატურა
კიბოჭამია სელაპი
NGC 7720-1

NGC 7720-1 — გალაქტიკა პეგასის თანავარსკვლავედში. აღმოჩენის თარიღია 1784 წლის 10 სექტემბერი. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
პეგასის თანავარსკვლავედი
ძვ. წ. 366

ძვ. წ. 366 — წლების რაოდენობა ქრისტესშობამდე.
მოვლენები
დაიბადნენ
გარდაიცვალნენ
რუსეთ-ოსმალეთის ომი (1806-1812)

რუსეთ-ოსმალეთის ომი (1806-1812)
რუსეთ-ოსმალეთის ომი 1806-1812 ― მორიგი ომი რუსეთის იმპერიასა და ოსმალეთის იმპერიას შორის. ოსმალეთი ფიქრობდა, რომ რადგანაც რუსეთი 1804 წლიდან დაკავებული იყო ირანთან ომით, ხოლო 1805 წლიდან საფრანგეთთან ომით, ოსმალეთი ადვილად დაიბრუნებდა ჩრდილოეთ შავიზღვისპირეთის ტერიტორიებს და საქართველოსაც დაეპატრონებოდა. საბაბად დუნაიზე რუსეთის აქტივობა გამოიყენეს. 1806 წლის დეკემბრის ბოლოს სულთანმა სელიმ III-მ რუსეთს ომი გამოუცხადა. გაიხსნა ორი ფრონტი ბალკანეთსა და კავკასიაში.
ბალკანეთის ფრონტი
1806 წლის 9-21 ნოემბერს რუსეთის 40 ათასიანმა არმიამ ი. მიხელსონის მეთაურობით მდინარე დნესტრი გადალახა და დუნაის სამთავროები დაიკავა, რომ იქ ფრანგებს არ დაესწროთ. 18 დეკემბერს ოსმალეთმა რუსეთს ომი გამოუცხადა. სამხედრო მოქმედებები დუნაის აუზში და ამიერკავკასიაში გაიშალა. ამასთანავე, ხმელთაშუა ზღვაში რუსეთის ფლოტიც მოქმედებდა. 1807 წლის 19 ივნისს ათონთან ბრძოლაში რუსეთის ესკადრამ დ. სენიავინის მეთაურობით ოსმალთა ფლოტი დაამარცხა. 1807 წელს ივანე მიხელსონის გარდაცვალების შემდეგ, რუსეთის ჯარების სარდლად ალექსანდრე პროზოროვსკი დანიშნეს, ხოლო მისი გარდაცვალების შემდეგ, 1809 წლის 11 აგვისტოდან, სარდლად პეტრე ბაგრატიონი იყო, 1810 წლის თებერვალში ნიკოლაი კამენსკი დაინიშნა, 1811 წლის მარტში კი - მიხეილ კუტუზოვი. ამ ომში რუსეთის არმიამ მთელ რიგ ბრძოლებში გაიმარჯვა და დაიკავა რამდენიმე ქალაქი.
კავკასიის ფრონტი
რუსეთის იმპერიის კავკასიის არმიას სარდლობდა ივან გუდოვიჩი. მას სულ 22 ათასი ჯარისკაცი ჰყავდა, მაგრამ ამავდროულად სპარსეთთან ომშიც იყო ჩართული. ამიტომ რუსეთი დიდ იმედებს ამყარებდა ადგილობრივ ქართველ მოსახლეობაზე. ქართველებს სამოტივაციო სიტყვით მიმართა რუსმა გენერალმა პეტრე ბაგრატიონმა. რუსეთის იმპერიის მხარეს ომში ჩაერთვნენ რუსეთის ქვეშევრდომი გურიისა და ოდიშის სამთავროები. 1807 წლის 18 ივნისს რუს-ქართველთა გაერთიანებულმა ჯარმა გამარჯვებას მიაღწია მდინარე არაფჩაის სანაპირზე გამართულ ბრძოლაში. ამ ბრძოლაში გამარჯვებით რუსეთმა ჩაშალა ოსმალეთისა და სპარსეთის კოალიცია. დაიდო დროებითი ზავი ოსმალეთთან, რომელმაც 1809 წლის აპრილამდე გასტანა.
1809 წელს რუსეთმა ოდიშისა და გურიის სამთავროების ლაშქრების დახმარებით მალთაყვის ბრძოლაში დაამარცხა ტრაპიზონის სერასკერის 9-ათასიანი ჯარი და ფოთი აიღო. 1810 წლის ივლისში რუსეთმა დაიკავა სოხუმი. იმავე წლის შემოდგომაზე რუსეთმა შეუტია ახალციხეს, მაგრამ ვერ აიღო. 1811 წლის დეკემბერში რუსეთმა ქართველების დახმარებით დაიკავა ახალქალაქი.
შედეგები
1811 წლის ოქტომბერში რუსეთ-ოსმალეთის მოლაპარაკება დაიწყო, მაგრამ რუსეთ-საფრანგეთის ურთიერთობის გამწვავების იმედით ოსმალები საქმეს აჭიანურებდნენ. კუტუზოვის ინიციატივით 1812 წელს ხელი მოაწერეს ბუქარესტის საზავო ხელშეკრულებას, რომლითაც ოსმალებმა აღიარეს ბესარაბიისა და დასავლეთ საქართველოს რუსეთთან შეერთება; დუნაის აუზში დაკავებული ციხე-ქალაქები, აგრეთვე ფოთი და ახალქალაქი რუსეთმა ოსმალეთს დაუბრუნა.
ლიტერატურა
რუსეთ-ოსმალეთის ომები
რუსეთის ომები
XIX საუკუნის ომები
პატარა გლდანის ტბა

პატარა გლდანის ტბა — გაუდინარი ტბა აღმოსავლეთ საქართველოში, ქალაქ თბილისის ჩრდილოეთ ნაწილში. მდებარეობს თბილისის ქვაბულში, მდინარე მტკვრის მარცხენა მხარეს, დიდი გლდანის ტბიდან დასავლეთით, ზღვის დონიდან 530 მ სიმაღლეზე. ზედაპირის ფართობი 0,05 კმ², აუზის ფართობი 0,31 კმ². სიგრძე 300 მ, სიგანე 170 მ. მაღალი დონეა გაზაფხულზე, დაბალი — ზაფხულში. ნაპირები სუსტად არის შეჭრილ-შემოჭრილი. წყალი მლაშეა.
სქოლიო
თბილისის ტბები
მძლავრი ჯგუფი

მძლავრი ჯგუფი — რუს კომპოზიტორთა შემოქმედებითი გაერთიანება, რომელიც ჩამოყალიბდა XIX საუკუნის 50-იანი წლების დასასრულსა და 60-იანი წლების დასაწყისში. ცნობილია აგრეთვე ახალი რუსული მუსიკალური სკოლის ან „ბალაკირევის წრის“ სახელწოდებით. „მძლავრი ჯგუფის“ შემადგენლობაში შედიოდნენ მილი ბალაკირევი (ხელმძღვანელი), ალექსანდრე ბოროდინი, ცეზარ კიუი, მოდესტ მუსორგსკი, ნიკოლოზ რიმსკი-კორსაკოვი; გარკვეულ პერიოდში - ნ. ლოდიჟენსკი, ა. გუსაკოვსკი, ნ. შჩერბაჩოვი. ჯგუფის პროგრამა და იდეურ-ესთეტიკური შეხედულებები 60-იანი წლების დემოკრატიული იდეოლოგიის გავლენით ჩამოყალიბდა.
„მძლავრი ჯგუფმა“ არსებობა შეწყვიტა 70-იან წლებში.
ლიტერატურა
რუსი კომპოზიტორები
მძლავრი ჯგუფის კომპოზიტორები
რუსული მუსიკა
რუსეთის მუსიკის ისტორია
6 მაისი

6 მაისი — გრიგორიანული კალენდრის 126-ე დღე (ნაკიან წლებში - 127-ე დღე). წლის ბოლომდე დარჩენილია 239 დღე.
დღის მოვლენები
1527 : კარლოს V-ის ჯარებმა რომი გაანადგურეს. ზოგიერთი ცნობით ეს თარიღი რენესანსის დასასრულს უკავშირდება.
1682 : საფრანგეთის მეფე ლუი XIV-მ სამეფო კარი ვერსალში გადაიტანა.
1757 : პრაღის ბრძოლა - რუსების არმია ავსტრიელებს ებრძვიან პრაღაში შვიდწლიანი ომის პერიოდში.
1794 : ჰაიტელები ტუსენ ლუვერტიურის ხელმძღვანელობით საფრანგეთის წინააღმდეგ აჯანყდნენ.
1840 : პენი ბლეკის საფოსტო მარკა ძალაში შევიდა დიდი ბრიტანეთისა და ირლანდიის გაერთიანებულ სამეფოში.
1861 : არკანზასი და ტენესი გამოეყვნენ აშშ-ს.
1889 : ეიფელის კოშკის ინაუგურაცია პარიზის უნივერსალურ ექსპოზიციაზე.
1910 : ჯორჯ V გახდა დიდი ბრიტანეთის მეფე, ედვარდ VII-ს გარდაცვალების შემდეგ.
1940 : ჯონ სტაინბეკი პულიცერის პრემიით დაჯილდოვდა რომანისთვის „მრისხანების მტევნები“.
1941 : ი. სტალინი დაინიშნა სსრ კავშირის სახალხო კომისართა საბჭოს თავმჯდომარედ.
1945 : მეორე მსოფლიო ომი : პრაღის აღება - აღმოსავლეთის ფრონტის ბოლო მნიშვნელოვანი ბრძოლა დაიწყო.
1994 : ლა-მანშის გვირაბი ოფიციალურად გახსნეს ფრანსუა მიტერანმა და დედოფალმა ელისაბედ II-მ.
2004 : „აჭარული რევოლუციის“ დასარული. ასლან აბაშიძემ დატოვა საქართველოს ტერიტორია და რუსეთის უშიშროების საბჭოს ხელმძღვანელს იგორ ივანოვს მოსკოვში გაჰყვა. ბათუმში ჩავიდნენ მ. სააკაშვილი და ნ. ბურჯანაძე.
2007 : ნიკოლა სარკოზიმ საფრანგეთის საპრეზიდენტო არჩევნებში ხმების 53%-ით სოციალისტი სეგოლენ რუაიალი დაამარცხა.
2011 : გაერთიანებულ სამეფოში, მომავალი საპარლამენტო არჩევნებისთვის საარჩევნო სისტემის შეცვლაზე გამართულ რეფერენდუმზე, ამომრჩევლებმა ალტერნატიულ საარჩევნო სისტემაზე უარი თქვეს.
2012 : ფრანსუა ოლანდი საფრანგეთის პრეზიდენტად აირჩიეს.
2015 : სტიუარტ ბინემმა 2015 წლის სნუკერის მსოფლიო ჩემპიონატში გაიმარჯვა.
ამ დღეს დაბადებულნი
1397 : სეჯონგ დიდი — კორეის მეფე
1756 : მასენა, ანდრე — ფრანგი სახელმწიფო და სამხედრო მოღვაწე
1758 : რობესპიერი, მაქსიმილიან — ფრანგი რევოლუციონერი.
1856 : ფროიდი, ზიგმუნდ — ავსტრიელი ფსიქიატრი და ფსიქოლოგი.
1861 : თაგორი, რაბინდრანათ — ინდოელი მწერალი.
1902 : გიგინეიშვილი, კონა — ქართველი ფილოლოგი, ენათმეცნიერი.
1907 : ვეკუა, ილია — ქართველი მათემატიკოსი და მექანიკოსი.
1945 : გუგუშვილი, ბესარიონ — საქართველოს რეპუბლიკის რიგით მეორე პრემიერ-მინისტრი.
1953 : ბლერი, ენტონი — დიდი ბრიტანეთის პრემიერ-მინისტრი.
1961 : კლუნი, ჯორჯ — ამერიკელი მსახიობი.
ამ დღეს გარდაცვლილნი
1859 : ჰუმბოლდტი, ალექსანდერ — გერმანელი ბუნებისმეტყველი და მოგზაური.
1910 : ედვარდ VII — დიდი ბრიტანეთის მეფე.
1959 : რაგნარ ნურკსე — ესტონელი ეკონომისტი.
1992 : დიტრიხი, მარლენ — გერმანელი კინომსახიობი, მომღერალი.
1995 : ჰაბერლერი, გოლტფრიდ ფონ — ამერიკელი ეკონომისტი.
დღესასწაულები
მართლმადიდებელი ეკლესია აღნიშნავს შემდეგი წმინდანების ხსენების დღეს:
წმინდა გიორგი – გიორგობა
დედოფალი ალექსანდრა და წმინდა ვალერია
ანატოლი და პროტოლეონი
აგრეთვე:
ბულგარეთი - არმიის დღე.
საქართველო - პოლიციის დღე.
იხილეთ აგრეთვე
სხვა თვეები
0506
ლარს პიტერ ჰანსენი

ლარს პიტერ ჰანსენი(დ. 26 ოქტომბერი, 1952, შამპეინი, ილინოისი, აშშ) — ამერიკელი ეკონომისტი და ეკონომეტრისტი. „მომენტების განზოგადებული მეთოდის“ ერთ-ერთი შემქმნელი. 2013 წელს მიენიჭა ნობელის პრემია ეკონომიკაში.
იუტის სახელმწიფო უნივერსიტეტისა (ბალაკავრის ხარისხი, 1974) და მინესოტის უნივერსიტეტეტის (ფილოსოფიის დოქტორი, 1978) დამთავრების შემდეგ, იგი პროფესორის ასისტენტად მუშაობდა კარნეგი-მელონის უნივერსიტეტში. 1981 წელს გადავიდა ჩიკაგოს უნივერსიტეტში, სადაც აშშ-ის მეცნიერებათა ეროვნული აკადემიის წევრი გახდა. 1984 წელს, კენეტ სინგლტონთან ერთად, მიენიჭა ფრიშის მედალი, ასევე 2006 წელს მან მიიღო ნემერსის პრემია ეკონომიკაში.
ცნობილია, მომენტების განზოგადებული მეთოდის შემუშავებით, ასევე მგმ-ს მიხედვით სხვადასხვა ეკონომიკური მოდელების ანალიზით, მათ შორის შრომის ეკონომიკით, საერთაშორისო ფინანსებით, ფინანსებითა და მაკროეკონომიკით. არის „Advances in Economics and Econometrics“ და „Handbook of Financial Econometrics“ ერთ-ერთი რედაქტორი.
დაქორწინებულია ამერიკელ, მაგრამ წარმოშობით ჩინელ გრეის ციანგზე, ცნობილი ეკონომისტის შო-ძიე-ციანგის შვილზე. ჰყავთ ერთი შვილი, სახელად პიტერი.
მთავარი ნაშრომები
Hansen, L.P. Generalized Methods of Moments: A Time Series Perspective, in International Encyclopedia of the Social and Behavior Sciences, 2000.
Hansen, L.P., (1982), "Large Sample Properties of Generalized Methods of Moments Estimators" in Econometrica, Vol. 50, page 1029-1054, where he proposed the GMM-procedure.
Hansen, L. P., Jagannathan, R. (1991): "Implications of Security Market Data for Models of Dynamic Economies", Journal of Political Economy, 99 225-262.
Hansen, L. P., Singleton, K.J., (1982) "Generalized Instrumental Variables Estimation of Nonlinear Rational Expectations Models," Econometrica, Econometric Society, vol. 50(5), pages 1269-86.
Hansen, L.P., Hodrick, R.J. (1980) "Forward Exchange-Rates As Optimal Predictors of Future Spot Rates - An Econometric-Analysis." Journal of Political Economy 88: 829-853.
Hansen, L.P., Sargent, T.J. (1980) "Formulating and Estimating Dynamic Linear Rational-Expectations Models." Journal of Economic Dynamics & Control 2: 7-46, 1980.
Hansen, L.P., Heaton, J.C., Li, N. (2008) "Consumption Strikes Back? Measuring Long-Run Risk," Journal of Political Economy (April 2008), 116(2): 260-302.
Hansen, L.P., Sargent, T.J., (2007) "Recursive Robust Estimation and Control without Commitment," Journal of Economic Theory, 2007, 136(1): 1-27.
Hansen, L.P., Sargent, T.J., (2008). Robustness. Princeton University Press.
Hansen, L.P., Scheinkman, J., (2009) "Long Term Risk: an Operator Approach," (January 2009). Econometrica, Vol. 77, No. 1, pp. 177–234.
Hansen, L.P., (2007) The Richard T. Ely Lecture : "Beliefs, Doubts and Learning: Valuing Macroeconomic Risk," The American Economic Review (May 2007), 97(2): 1-30.
რესურსები ინტერნეტში
ლარს პიტერ ჰანსენის საიტი
დაბადებული 1952
ამერიკელი ეკონომისტები
ნობელის პრემიის ლაურეატები ანბანის მიხედვით
Rogozen

Rogozen is a village in Northwestern Bulgaria. It is located in Hayredin Municipality, Vratsa Province.
Rogozen is famous for its Rogozen treasure.
Notabilities
Jordan Ganchovski, a now US-based Bulgarian writer, poet, literary critic and playwright, was born in Rogozen.
See also
List of villages in Vratsa Province
Villages in Vratsa Province
ლიმაი (ბატაანი)

ლიმაი (ბატაანი)
ლიმაი (ოფიციალურად ლიმაის მუნიციპალიტეტი) ― პირველი კლასის მუნიციპალიტეტი ბატაანის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 78 272 ადამიანს შეადგენს. მოიცავს 12 ბარანგაის.
კლიმატი
სქოლიო
ბატაანის მუნიციპალიტეტები
ჩვეულებრივი ფარშავანგი

ჩვეულებრივი ფარშავანგი — ქათმისნაირთა რიგის ფრინველი, რომლის სხეულის სიგრძე 100-125 სმ, კუდისა 45 სმ, მასა 4,3 კგ აღწევს. ლამაზი კოპლებით, ე.წ. „თვალებით“ მოფენილი საჭის მფარავი ბუმბულის სიგრძეა 120-130 სმ. თავის, კისრის, მკერდის ნაწილი შეფერილია ლურჯად, ზურგი — მწვანედ, მუცელი შავად, დედალი უფრო პატარაა და ბაცი შეფერილობის.
ლიტერატურა
ჟორდანია რ., ქსე, ტ. 10, გვ. 235, თბ., 1986
ქათმისნაირნი
Private Parts and Pieces V: Twelve

Private Parts and Pieces V: Twelve — ინგლისელ გიტარისტ ენტონი ფილიპსის მეათე სოლო-ალბომი. იგი გამოიცა 1985 წლის იანვარში. ისევე, როგორც წინა ალბომები ციკლიდან Private Parts and Pieces, ეს დისკიც იმპროვიზაციულ მუსიკას ეფუძნება.
სიმღერების სია
January 5:56
February - 4:37
March - 5:10
April - 4:48
May - 4:37
June - 5:33
July - 6:19
August - 5:18
September - 4:05
October - 6:23
November - 5:11
December - 6:29
რესურსები ინტერნეტში
ინფორმაცია ენტონი ფილიპსის ოფიციალური საიტიდან
სქოლიო
ენტონი ფილიპსის ალბომები
1985 წლის ალბომები
შიო ნაფეტვარიძე

შიო ნაფეტვარიძე (დ. 2 აგვისტო, 1914 — გ. 1987) — ქართველი ინჟინერი და მეცნიერი სამშენებლო მექანიკისა და ნაგებობათა სეისმომედეგობის დარგში.
დაიბადა 1914 წელს ქუთაისის მაზრის სოფელ ტობანიერში, რევოლუციონერ გერმანე ნაფეტვარიძის ოჯახში. 1939 წელს დაამთავრა საქართველოს ინდუსტრიული ინსტიტუტი. იყო დიდი სამამულო ომის მონაწილე (1941–1945).
1946 წლიდან მუშაობა დაიწყო საქართველოს მეცნიერებათა აკადემიის კირიაკ ზავრიევის სახელობის სამშენებლო მექანიკისა და სეისმომედეგობის ინსტიტუტში განყოფილების გამგედ; 1981 წლიდან ამავე ინსტიტუტის დირექტორი; მისი სამეცნიერო შრომების თემაა სეისმურ ზემოქმედებაზე ნაგებობათა გაანგარიშება, სეისმური დატვირთვების განსაზღვრა და საინჟინრო სეისმოლოგია.
1974 წლიდან იყო საქართველოს მეცნიერებათა აკადემიის წევრ-კორესპონდენტი. 1972 წელს მიენიჭა საქართველოს მეცნიერებისა და ტექნიკის დამსახურებული მოღვაწის წოდება. დაჯილდოებულია წითელი ვარსკვლავის ორდენით. იყო ქართული საბჭოთა ენციკლოპედიის სარედაქციო კოლეგიის წევრი.
ლიტერატურა
რესურსები ინტერნეტში
დაბადებული 2 აგვისტო
დაბადებული 1914
გარდაცვლილი 1987
ვანის მუნიციპალიტეტში დაბადებულები
ქართველი ინჟინრები
საქართველოს ინდუსტრიული ინსტიტუტის კურსდამთავრებულები
დიდი სამამულო ომის ბრძოლების მონაწილეები
საქართველოს მეცნიერებათა ეროვნული აკადემიის წევრ-კორესპონდენტები
წითელი ვარსკვლავის ორდენის კავალრები
კამპუ-ბონიტუ

კამპუ-ბონიტუ — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 692 მეტრზე. მიეკუთვნება დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ კასკაველის შემადგენლობაში.
2010 წლის მონაცემებით, მოსახლეობა 4 407 ადამიანს შეადგენდა, მოსახლეობის სიმჭიდროვე 10.16 კმ²-ზე. ფართობი 433 833 კმ²-ია.
იხილეთ აგრეთვე
პარანა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პარანის შტატის მუნიციპალიტეტები
Arduino

Arduino — ღია-წყაროს მქონე კომპიუტერული პლატფორმა, კომპანია, პროექტი და სამომხმარებლო დაწესებულება, რომელიც აწარმოებს მიკროკონტროლერებს, გააჩნია პროგრამული უზრუნველყოფის გარემო (IDE), რაც ნიშნავს, რომ ის დაპროგრამებადია და შეიძლება მისი კოდით მართვა.
არდუინოს პროექტი დაიწყო 2003 წელს, როგორც პროგრამა იტალიელი სტუდენტებისთვის. ის სტუდენტებისთვის მიზნად ისახავდა მოწყობილობების შექმნის გამარტივებას. მას ძირითადად იყენებენ რობოტებისთვის, თერმოსტატებისთვისა და მოძრაობის დეტექტორებისთვის.
სახელი არდუინო მომდინარეობს იტალიის ქალაქ ივრეაში მდებარე ბარიდან, სადაც მისი დამფუძნებლები ერთმანეთს ხვდებოდნენ. ბარის სახელი კი მომდინარეობდა ივრეა არდუინოს სახელიდან, რომელიც იყო ივრეის მარკის მარკგრაფი და იტალიის მეფე 1002-1014 წლებში.
რესურსები ინტერნეტში
არდუინოს ოფიციალური საიტი
ელექტრონიკა
კომპიუტერული ინჟინერია
შეშუპე

შეშუპე (შეშუპა, შიაშუპე, ლიეტ. Šešupė) — მდინარე პოლონეთში, ლიეტუვასა და კალინინგრადის ოლქში (რფ) მდინარე ნიამუნასის მარცხენა შენაკადი. შეშუპეს მონაკვეთი კალინინგრადის ოლქსა და ლიეტუვას შორის საზღვარზე მდებარეობს.
ჰიდროგრაფია
მდინარის სიგრძე — 298 კმ-ია (27 კმ პოლონეთის, 158 კმ — ლიეტუვის, 62 კმ — რუსეთის ტერიტორიაზე, მათ შორის, 51 კმ რუსეთ-ლიეტუვის საზღვარზე. აუზის ფართობი 6.100 კმ²-ია. სათავეს ბალტიისპირეთის მთაგრეხილიდან იღებს, ივსება შერეულად, მეტწილად წვიმით. წყლის საშუალო დანაკარგი შენაკადიდან 43 კმ-ში — 33,2 მ³/წმ. იყინება ზამთრობით, ნოემბრის ბოლოდან იანვრამდე, ლღვება თებერვლის ბოლოდან ან მარტის დასაწყისიდან. შეშუპეზე გაშენებულია ქალაქები კალვარია, კაპსუკასი, კუდირკოს-ნაუმესტისი, კრასნოზნამენსკი (კალინინგრადის ოლქში).
რესურსები ინტერნეტში
შეშუპეს აღწერილობა ტურისტებისთვის
ლიეტუვის მდინარეები
ხარაის-დე-ლა-ვერა

ხარაის-დე-ლა-ვერა — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის ლა-ვერის კომარკის შემადგენლობაში. ფართობი — 62,52 კმ². მოსახლეობა — 6503 კაცი (2020 წ.).
იხილეთ აგრეთვე
კასერესის მუნიციპალიტეტები
რესურსები ინტერნეტში
ხარაის-დე-ლა-ვერის მუნიციპალიტეტის ოფიციალური საიტი
სქოლიო
კასერესის მუნიციპალიტეტები
Briceño, Antioquia

Briceño, Antioquia
Briceño is a town and municipality in Antioquia Department, Colombia. Part of the subregion of Northern Antioquia.
Climate
Briceño has a relatively cool tropical rainforest climate (Af) due to altitude. It has very heavy rainfall year round.
References
External links
Briceno official website
Municipalities of Antioquia Department
Oleg Bryjak

Oleg Bryjak (27 October 1960 – 24 March 2015) was a Kazakhstani-German bass-baritone opera singer. Born in Jezkazgan, Kazakh SSR, into an ethnic Ukrainian family, he moved to Germany in 1991 to join the Badisches Staatstheater Karlsruhe. From 1996 until his death, he was a soloist with the Deutsche Oper am Rhein in Düsseldorf.
Bryjak had been a protodeacon in a Ukrainian Orthodox church in Krefeld.
Bryjak died on 24 March 2015 along with his colleague Maria Radner when Germanwings Flight 9525 was deliberately crashed by its co-pilot in Prads-Haute-Bléone, France, during their return from performances of Richard Wagner's Siegfried at the Gran Teatre del Liceu in Barcelona.
Notable recordings
Leoš Janáček: Káťa Kabanová – Karita Mattila (Katia), Bryjak (Dikoj), Chorus and Orquesta del Teatro Real; Jiří Bělohlávek (conductor), Robert Carsen (director). Recorded at Teatro Real, Madrid, December 2008. Fra Musica (Harmonia Mundi) FRA003 (DVD).
References
External links
Obituary at The Independent
Trauer um Wagner-Sänger / Oleg Bryjak und Maria Radner verunglückt Bayerischer Rundfunk, 25 March 2015
1960 births
2015 deaths
German opera singers
Soviet male opera singers
Operatic bass-baritones
People murdered in France
German people murdered abroad
German murder victims
Mass murder victims
Members of Ukrainian Orthodox church bodies
People from Karaganda Region
Kazakhstani people of Ukrainian descent
German people of Kazakhstani descent
German people of Ukrainian descent
Soviet emigrants to Germany
Naturalized citizens of Germany
21st-century German male opera singers
20th-century German male opera singers
Victims of aviation accidents or incidents in France
Victims of aviation accidents or incidents in 2015
ლოკრიდა

ლოკრიდა და ლოკრიოსი (Lokris, Lokros) — ამფიქტიონის წინაპარი, ლელეგთა წინამძღოლი, რომლის ხალხმაც დააარსა ლოკრიდად წოდებული კოლონია. დაფანტულობის გამო ამ ტომმა ვერაფერი საყურადღებო როლი ვერ ითამაშა საბერძნეთის ცხოვრებაში. ლოკრიდა მდებარეობდა ეტოლიას, დორიდას, ფოკიდასა და კორინთის უბეს შორის. თვით მეფე ლოკროსი ზევსის და ჰერას შვილად ივლებოდა, ძეთოსს და ამფიონს ეხმარებოდა თებეს შენებაში. ლოკრები არაბერძენ ლელეგებს ენათესავებოდნენ. მათს ორ მხარეს პარნასის მთა ყოფდა. ლოკრიდის მთავარი ადგილი იყო ოპუნტი (ოპუსი), ოპუნტიელები იყვნენ აიანტ უმცროსი, პატროკლე და არგონავტი მენეტიოსი.
რესურსები ინტერნეტში
Reallexikon des classischen Alterthums für Gymnasien
ძველბერძნული ქალაქები
დიდი ქალაქი

დიდი ქალაქი
დიდ ქალაქად ითვლება ქალაქი, რომლის მცხოვრებთა რიცხვი 100.000 კაცს აღემატება. ცნება მიღებული იქნა 1887 წელს, საერთაშორისო სტატისტიკოსთა კონფერენციის მიერ.
საქართველოს დიდი ქალაქები
2020 წლის აღწერით საქართველოში 4 დიდი ქალაქია:
თბილისი (1.184.800)
ბათუმი (169.150)
ქუთაისი (135.200)
რუსთავი (128.700)
მეხუთე დიდი ქალაქი 2003 წლამდე სოხუმი იყო, მაგრამ მისი მოსახლეობა კონფლიქტის გამო შემცირებულია (43 700).
გერმანიის დიდი ქალაქები
2006 წლის ბოლოსთვის, გერმანიას 82 დიდი ქალაქი აქვს.
დანარჩენ 8 ქალაქში, XX და XXI საუკუნის გერმანიაში 100.000 მცხოვრებზე მეტი ცხოვრობდა ისე, რომ სულ 90 ქალაქი არსებობდა, რომელსაც დიდი ქალაქი ეწოდებოდა.
გერმანიის 82 დიდ ქალაქში 2006 წლისათვის სულ 25.449.822 კაცი ცხოვრობდა. რაც ნიშნავს გერმანიის საერთო მოსახლეობის 30,9 %–ს. (2006 წლის 31 დეკემბრის მონაცემები: 82.315.000 ).
იხილე ასევე გერმანიის დიდი ქალაქების სია
ავსტრიის დიდი ქალაქები
2007 წლის 1. იანვარს ავსტრიის სტატისტიკის მიხედვით
ვენა (1.664.146)
გრაცი (247.698)
ლინცი (188.894)
ზალცბურგი (149.018)
ინსბრუკი (117.693)
იხილე ასევე ავსტრიის ქალაქების სია
შვეიცარიის დიდი ქალაქი
შვეიცარიის ფედერალური სამსახურის სტატისტიკის 2006 წლის 31 დეკემბრის მონაცემების მიხედვით
ციურიხი (350.125)
ჟენევა (178.603)
ბაზელი (163.081)
ბერნი (122.422)
ლოზანა (118.049)
იხილე ასევე შვეიცარიის ქალაქები
დიდი ქალაქები მსოფლიოს მასშტაბით
2002 წლისათვის მსოფლიო მასშტაბით დაახლ. 1700 იყო, რომელშიც 100.000 მცხოვრებზე მეტი ცხოვრობდა.
იხილეთ აგრეთვე
ქალაქი
დიდი ქალაქების სახელთა სია
გერმანიის ქალაქების სია
ავსტრიის ქალაქების სია
შვეიცარიის ქალაქების სია
ქალაქების სია ქვეყნების მიხედვით
მსოფლიოს დიდი ქალაქების სია
ევროკავშირის დიდი ქალაქების სია
სქოლიო
დემოგრაფია
ქალაქი
ივლისის დილა

ივლისის დილა (ჯულაი) — ტრადიცია და დღესასწაული ბულგარეთში. აღინიშნება შავი ზღვის სანაპიროზე 1986 წლიდან მოყოლებული, 1 ივლისს. ამ დღეს ათასობით ახალგაზრდა მუსიკით, სიმღერებითა და ცეკვებით ეგებება ზაფხულის მეორე თვის პირველ დილას.
მიიჩნევა რომ ტრადიცია 1960-1980-იანი წლების ჰიპური კულტურის გამოძახილია. სახელწოდება მომდინარეობს ინგლისური როკ-ჯგუფ Uriah Heep-ის ჰიტიდან, — „July Morning“.
სქოლიო
მუსიკალური ფესტივალები